Document ID: /roh_data/filtered/fineweb-2-filterrobots_roh.jsonl.gz/32908

En ina brev a la presidenta da la Confederaziun, Simonetta Sommaruga, pretenda Amnesty International dapli contingents per fugitivs. Supplementarmain dumonda Amnesty da simplifitgar la retratga da visums e las reuniuns da famiglias. Uschia possia la Svizra contribuir a rutas da viadi pli segiras per ils fugitivs.
Ultra da quai propona Amnesty International en la brev a Sommaruga, da rinforzar l’agid finanzial per in sistem da salvament en la Mar mediterrana.
E l’organisaziun d’agid Caritas ha appellà al Cussegl federal ed al parlament, da puspè introducir la pussaivladad da dumandar asil en in’ambassadura svizra.
RR Novitads 17:00